Source: https://www.jogiforum.hu/hirek/archivum/2004-01.1.0
Timestamp: 2020-01-28 22:19:12
Document Index: 1034831

Matched Legal Cases: ['Bíróság ', 'Bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ']

Hír archívum: 2004. január
2004.01.23.
APEH: zöldszám az adózók tájékoztatására
Az Adó- és Pénzügyi Ellenőrző Hivatal (APEH) az elmúlt évek gyakorlatának megfelelően a személyi jövedelemadó-bevallás időszakában az adózók tájékoztatása céljából az idén is működteti ingyenesen hívható telefonvonalát.
Bírót, ügyészt nem szondáztathat a közlekedési rendőr
Bírót, ügyészt nem szondáztathatnak meg a közlekedési rendőrök, kivéve a tettenérés, a nyilvánvalóan alkoholos állapot esetét - mondta csütörtökön a Legfelsőbb Bíróság tanácselnöke egy kollégiumi álláspontra hivatkozva.
Bíróság előtt a bordatörő rendőr
Több bordáját is eltörte egy autósnak a vád szerint az a rendőr, akit emiatt állítottak bíróság elé Budapesten - jelenti a HavariaPress. A vádirat szerint a 30 éves, büntetett előéletű rendőr zászlós tavaly április 5-én, a délelőtti órákban állított meg egy sofőrt a Nagykörösi út XVIII. kerületi szakaszán.
Tovább perlik a lakók az áruházat
Kárvallott lakók, illetve tanúk meghallgatásával folytatódott az a per, amit mintegy tíz magánszemély indított az IKEA áruház ellen - jelenti a HavariaPress.
Sok kistelepülés elmaradt az uniós jogharmonizációval
A kistelepülések egy része még hozzá sem kezdett jogszabályainak uniós harmonizációjához, a belügyi tárca ezért az érdekszövetségeket és a közigazgatási hivatalokat arra kéri, hogy nyújtsanak szakmai segítséget a helyhatóságoknak. Az önkormányzatoknak májusig kell befejezniük rendeleteik módosítását.
A belügyminiszter átalakítja a határőrség szervezetét
A belügyminiszter az uniós csatlakozással indokolta kedden Budapesten újságírók előtt azt a döntését, hogy átalakítja a határőrség szervezetét, vagyis a határőrizeti és a határforgalmi egységek összevonásával Határrendészeti Kirendeltség néven egy új intézmény jön létre.
30 napra felfüggesztette az ORTT a Tilos Rádió működését
Egyes decemberi műsoraiban elhangzottak miatt harminc napra felfüggesztette a Tilos Rádió műsorszolgáltatási jogosultságát az Országos Rádió és Televízió Testület (ORTT) szerdán.
Tíz hónap szabadságvesztésre ítélték a Demokrata főszerkesztőjét
Letöltendő szabadságvesztésre ítélte Bencsik Andrást, a Magyar Demokrata című hetilap főszerkesztőjét a Pesti Központi Kerületi Bíróság (PKKB) szerdán kihirdetett elsőfokú ítéletében - tudatta az MTI-vel a magánvádas eljárást rágalmazás miatt megindító Mécs Imre szabad demokrata országgyűlési képviselő.
Peren kívüli egyezséget ajánlott a Toi For Kft. Varga Balázs Péter családjának
Peren kívüli egyezséget ajánlott az Irakban elhunyt Varga-Balázs Péter családjának a fiatalembert foglalkoztató ToiFor Kft. - közölte a család tájékoztatása alapján Bárándy György ügyvéd az MTI érdeklődésére szerda este.
Kártérítést követel a rendőrségtől Horváth Szilárd
2004.01.21.
Horváth Szilárd, valamint két újságíró meghallgatásával folytatódott a bíróságon annak a kártérítési pernek a tárgyalása, amit a móri mészárlással hírbe hozott férfi indított a rendőrség ellen - jelenti a HavariaPress.
Fiatal jogászok tanácskoztak az EU jogrendjéről
Dominique Perben hétfőn Bárándy Péterrel tárgyalt Budapesten, a francia igazságügyi miniszter méltatta a Magyarországon elindult jogi reformokat, és azt mondta: Magyarország az egyik legjobb tanuló a csatlakozó országok között.
Szájer József az EP alkotmányügyi bizottságának üléséről
Nagyon fontos, hogy megszülessen az EU első alkotmányos szerződése, mert ennek elmaradása súlyos bizalmi válsághoz vezethet az unióban - állapította meg kedden Brüsszelben Szájer József, a Fidesz - MPSZ alelnöke, az Országgyűlés európai parlamenti megfigyelő csoportjának tagja.
Bárándy: a büntetés-végrehajtás magáévá tette az új büntető-politikát
A megváltozott stílusnak, tartalomnak nem lettek negatív hatásai, nem csökkent a biztonság szintje és az elítéltek nem élnek vissza a kedvezményekkel - mondta Bárándy Péter a büntetés-végrehajtási szervezet elmúlt évi munkáját értékelő országos értekezlet után tartott sajtótájékoztatóján.
Tilos Rádió: a rendőrség elfogatóparancsot adott ki egy zászlóégető ellen - nem látnak okot szerződésbontásra az ORTT jogi szakértő
Nem látnak okot a Tilos Rádió műsorszolgáltatási szerződésének felbontására a médium ügyének elbírálásához kért jogi szakvélemények készítői - tudta meg kedden, egy nappal a téma újbóli tárgyalása előtt Hajdu Istvántól, az Országos Rádió és Televízió Testület (ORTT) elnökétől az MTI.
A Red Hat jogi garanciát biztosít szoftvereihez
Az SCO Group hosszadalmas Linux-licenc perére reagálva a Red Hat garantálja, hogy szoftvervásárlóitól minden esetleges későbbi per kártérítését magára vállalja, így vélhetően nem csökken a vállalat forgalma, vásárlóiknak nem kell tartaniuk az SCO követeléseitől.
Nemzeti Hírközlési Hatóság: megvalósul a számhordozhatóság
A Nemzeti Hírközlési Hatóság (NHH) központi referencia adatbázisához beérkezett adatok szerint január 22-én valósul meg első alkalommal, hogy egy hazai vezetékes telefon előfizető, korábbi hívószámának megtartása mellett új szolgáltatót vesz igénybe - közölte a hivatal az MTI-vel.
Neve miatt került összetűzésbe a Microsofttal egy 17 éves fiatal
Egy 17 éves főiskolás a napokban kapta kézhez a Microsoft azon levelét, amelyben a redmondi konszern zsarolással vádolja őt. Mike Rowe azzal érdemelte ki a Microsoft ügyvédeinek figyelmét, hogy egy a saját nevét tartalmazó domain-nevet regisztráltatott, majd amikor a Microsoft annak megszüntetésére szólította fel, nem fogadta el az azért cserébe kínált nevetséges összeget.
Új cégnyomtatványok az IM honlapján
2004. január elsején hatályba lépett a cégbejegyzési eljárás és a cégnyilvántartás egyes kérdéseiről szóló 8/1998. (V.23.) IM rendelet módosítása. (Kihirdetve a Magyar Közlöny 2003. december 18-i, 148. számában)
Felmérés a a non-profit szervezetekkel kapcsolatos jogszabályok felülvizsgálatához - Zárótanulmány
Az Igazságügyi Minisztérium a sajtóban és honlapján közleményt tett közzé, amelyben a civil szervezetek segítségét kérte a non-profit szervezetekkel kapcsolatos jogszabályok felülvizsgálatához. A tárca célja az volt, hogy e széles kört érintő jogszabályok módosítását előzze meg egy olyan felmérés, amely kijelölheti a felülvizsgálat főbb irányait.
Lezárult a Malév adatkezelésével kapcsolatos ombudsmani vizsgálata
A Malévnak jóval nagyobb figyelmet kell fordítania a légiutasok hozzájárulásának megszerzésére és tájékoztatására annak kapcsán, hogy a terrorizmus elleni harc jegyében az adataikat továbbítják az Egyesült Államoknak - állapította meg az adatvédelmi biztos vizsgálata.
Pert nyert a Vodafone a Matáv ellen
A Fővárosi Ítélőtábla mintegy 155 millió forintos jogerős kártérítés megfizetésére kötelezte a Matáv Rt.-t a Vodafone Magyarország számára - közölte a mobilcég az MTI-vel.
A szociális biztonságra koncentrálnak idén az EU jogalkotói
Magyarországnak nemcsak végrehajtóként, hanem döntéshozóként is részt kell vennie az Európai Unió egészségüggyel és szociális helyzettel kapcsolatos intézkedéseiben. A szakminisztérium ezért már felkészült a következő két félév - az ír és a holland elnökség - alatt esedékes témákra.
Törvénytelen a szélessáv megosztása
A szélessávú internetelérés viszonylag könnyen megosztható, a szolgáltatók ezt mégsem engedélyezik. Bár az olcsóbb internetezésre vágyók szerint a szolgáltatók csak önző üzleti érdekeik miatt vezették be a szigorú korlátozást, a valóságban törvényi akadálya van a sávszélesség lakáson kívüli megosztásának.
Az európai törvényhozók szigorúbb fellépést követelnek a pornó ellen
Az internet és az egyre kifinomultabb mobiltelefonok lehetővé teszik, hogy a globális szexipar, és benne a kemény pornó, mindennapjaink részévé váljon, állapították meg a szakértők.
Nem jogos a regisztrációs adó
A Magyar Adótanácsadók és Könyvviteli Szolgáltatók Országos Egyesülete szerint a február 1-je előtt behozott használt járművek után nem lehet a regisztrációs adót jogszerűen követelni
Nem jár visszamenőleges kamat a kismamáknak
2004.01.19.
Az Alkotmánybíróság szerint nem ütközik az alaptörvénybe, hogy nem jár késedelmi kamat a visszamenőlegesen megállapított családi támogatás után.
Vádjavaslat a balástyai rém ügyének főnyomozója ellen
A Csongrád Megyei Ügyészségi Nyomozó Hivatal a múlt héten fejezte be a nyomozást a gyanúsított rendőr alezredes - a Csongrád megyei rendőrkapitányság volt főnyomozója -, és társai ügyében.
A www.hif.hu és a www.nhh.org.hu internetes címek alatt érhető el a januártól működő Nemzeti Hírközlési Hatóság honlapja. A kézenfekvőnek tűnő nhh.hu domaint néhány héttel a távközlési felügyeleti szerv megalakulása előtt jegyezte be egy magánszemély.
Kártérítési eljárást indít Varga-Balázs Péter családja?
Varga-Balázs Pétert foglalkoztató magyar cég elleni kártérítési eljárás megindítását fogja javasolni szerdán az Irakban elhunyt fiatalember testvérének a család jogi képviselője. Bárándy György közölte: szerdán találkozik az elhunyt testvérével, akinek azt fogja javasolni "hogy magyar vonatkozásban indítsuk meg ezt az eljárást, ami annyit jelent, hogy az ember felszólítja a másikat és ha az nem reagál, vagy nem úgy, ahogy az ember várná, akkor nincs más hátra, mint peres eljárást" kezdeményezni.
Per a Network Solutions és a Register.com ellen
Egy nemrég alakult cég, a Nizza Group keresetében e-mail és domén elnevezési szabványának elbitorlásával vádolja a két nagy doménregisztráló céget.
Szigorodó fogyasztóvédelmi intézkedések az EU-ban
A termékek biztonságáról szóló EU-direktíva csütörtök óta van érvényben. Előírásai az élelmiszerek kivételével minden fogyasztói termékre vonatkoznak és a korábbiaknál szigorúbbak. A gyártóknak és a forgalmazóknak törvényes kötelességük jelenteni, ha felfedezik, hogy az általuk forgalmazni kívánt termék nem biztonságos.
Időbélyegző kerül az adóbevallásokra
Az APEH-hez beérkező kiemelt adóbevallásokat a NetLock elektronikus hitelesítés-szolgáltató látja el időbélyegzővel - jelentette be a társaság. Az időbélyegzéssel elektronikus dokumentumok, fájlok meghatározott időpontbani létezése bizonyítható.
Cimoszewicz az EU alkotmányozás esélyeiről
A gyors kompromisszum Lengyelországnak is érdekében áll az Európai Unió alkotmányos szerződése ügyében - bizonygatta vasárnap Wlodzimierz Cimoszewicz lengyel külügyminiszter. Cimoszewicz délután a bialowiezai erdőben fekvő vadászlakában nem hivatalos találkozót tartott Ana Palacio spanyol külügyminiszterrel.
Bárándy Péter: tudatosan felépített cselekvés volt a zászlóégetés
Tudatosan felépítettnek nevezte a Tilos Rádió elleni január 11-i tüntetésen a zászlóégetéskor történteket Bárándy Péter igazságügy-miniszter hétfőn reggel a Magyar Televízió Nap-kelte című adásában. Az ügyet nem lehet kiragadni abból a miliőből, melyben megtörtént - hangsúlyozta a zászló elégetése kapcsán a miniszter.
Károli Gáspár Református Egyetem Kari Tanácsa megerősítette döntését: homoszexualitása miatt kizárja hallgatóját
A Károli Gáspár Református Egyetem Kari Tanácsa újólag megerősítette azt a korábbi döntését, hogy homoszexualitása miatt kizárja az intézményből az egyik hallgatót - hangzott el a Klubrádió vasárnap esti hírműsorában.
Mindent megvizsgálnak a Tilos előtti tüntetés után
A tüntetést biztosító rendőrnek kötelessége fellépni a szándékos bűncselekmény tettese ellen – nyilatkozta Szikinger István ügyvéd, a rendőrségi jog szakértője. A parancsnokok megvizsgálják a rendőrök magatartását. A IX. kerületi kapitányság közösség elleni izgatás helyett garázdaság miatt folytatja a nyomozást a szabadlábon védekező két zászlóégető ellen.
Bárándy Péter: a büntetőeljárási törvény módosítása és új börtön építése várható
Még idén sor kerülhet a büntetőeljárási törvény módosítására és megindulhat az új, magántőkéből épülő börtön beruházása is - mondta el Bárándy Péter az MTI-nek.
Bárándy Péter a csatlakozásról, a jogharmonizációról és a jogalkalmazásról
Az Európai Unióban döntő szerephez jutott a jog, a csatlakozó országoknak el kell érniük azt a demokráciaszintet, ami a legfejlettebb tagállamokra jellemző, a magyar jogrend és jogászság azonban felkészült a belépésre - nyilatkozott Bárándy Péter az MTI-nek.
APEH: a negyedéves áfa gyakoriság 2004. évre vonatkozó választására irányuló nyilatkozat megszűnéséről
AZ APEH tájékoztatja az adózókat, hogy az adózás rendjéről szóló 2003. évi XCII. törvény (a továbbiakban: Art.) 180. § (2) bekezdése értelmében az általános forgalmi adóról szóló 1992. évi LXXIV. törvénynek az áfa bevallási gyakoriságot szabályozó 47. §-a 2004. január 1-jétől hatályát vesztette.
Az Alkotmánybíróság 2004. január 19-20 -i teljes ülésének napirendje
Az Alkotmánybíróság megtárgyalja az országgyűlési képviselők jogállásáról szóló törvénynek a mentelmi joggal összefüggő egyes rendelkezéseit kifogásoló indítványt.
Jogellenes volt a meleg fiú eltanácsolása az egyetemről
Nincs joga eltanácsolni a Károli Gáspár Református egyetemnek azt az ötödéves hallgatót, aki elismerte, hogy homoszexuális. Az esélyegyenlőségi miniszter az RTL-KLUB Híradónak elmondta, hogy a diszkrimináció tilalma az egyházi iskolákra is vonatkozik.
Az állampolgárok leginkább a képviselőkön spórolnának
Meglehetősen nagy tömegben érkeznek az ötletek, és tömegével érkeznek, nemcsak a hívások, hanem a Pénzügyminisztérium internetes honlapján fenntartott fórumra is elképesztő mennyiségű javaslat, ötlet érkezik, és hasonló a helyzet az elektronikus postával – mondta el Csák Csongor, a tárca szóvivője.
Kisebbségvédelem: nemzeti érdek a normatív jogi bázis
Magyarországnak fontos nemzeti érdeke, hogy a kisebbségi jogi szabályozás nagyobb normatív bázist kapjon az Európai Unióban - mondta az Alkotmánybíróság elnöki főtanácsadója a Kisebbségek Európában című konferencián szerdán Budapesten.
Nyilvánosak a Molnár Csaba elleni nyomozás adatai
Kivégzések a biztonságérzet növeléséért?
2004.01.16.
A nemi erőszakért, gyilkosságért és lopásért Hopej (Hebei) tartományban kiszabott 16 halálbüntetés közül a Sicsiacsuang című helyi napilap csütörtöki beszámolója szerint 13 esetben alkalmaztak halálos injekciót.
Internetcenzúrától tartanak Franciaországban
A francia internetes szolgáltatók, köztük a Wanadoo, AOL és a Tiscali fontos szolgáltatásaik leállításával fenygetnek arra az esetre, ha törvényileg kötelezik őket az ügyfelek internetes ténykedésének ellenőrzésére.
APEH: a munkáltató által a 2003. évi személyi jövedelemadó megállapításánál figyelembe vehető kedvezményekről
A személyi jövedelemadóról szóló 1995. évi CXVII. törvény 12. §-ában foglaltak alapján, az egyéb feltételek fennállása esetén a magánszemély bevallást helyettesítő munkáltatói vagy ezzel egyenértékű elszámolást kérhet akkor is, ha az e törvényben foglalt következő adókedvezményeket kívánja érvényesíteni.
Szabadalmat sért az Internet Explorer
A chicagói szövetségi bíró, James Zagel szerint is megsértette a Microsoft az Eolas Technologies fejlesztőcég és a Kaliforniai Egyetem közös szabadalmi jogait, ezért hamarosan jelentős változtatásokat kell végrehajtania bizonyos internetes szoftvereiben, például az Internet Explorerben.
Az APEH állást foglalt a Sulinet Expressz önadózásával kapcsolatban
Az Oktatási Minisztériumhoz számos megkeresés érkezett azzal kapcsolatban, hogy a Sulinet Expressz Programban történő vásárlás esetén a nem önadózó vásárlókat a munkáltató felszólította az önadózás választására.